稅貸應該借幾多？
市面上稅貸可以借到月薪12倍或以上。但貸款額唔應該超過實際需要，還款額最好唔超過每月收入的30%（樓宇按揭貸款除外，樓按還款額佔月入比例可以去到50%），亦要周詳考慮其他方面的開支，確保你可負擔每月還款之餘，又唔會因此而令資金有所短缺。總括嚟講，可以按照返自己實際需要借到足，避免多一筆無謂嘅利息支出。
稅貸最長還款期可以去到60個月，而且貸款額可以去到月薪12倍或以上，如果借得多，最好按照自己嘅還款能力，揀個啱自己嘅期數。要確保可以應付到借貸還款，而唔會出現額外利息開支。一般嚟講，最理想係唔超過12個月貸款期。否則，當下一年度的稅單又到，仲交緊上年貸款嘅還款就麻煩喇！